open-index/open-wikipedia-markdown huggingface dataset:
Raksilan tekojääkenttä

**Raksilan tekojääkenttä** on jääpallokenttä ja pikaluistelurata Oulussa. Vuonna 1997 valmistunut kenttä sijaitsee Raksilan urheilukeskuksessa. Kenttää kutsutaan myös *Pakkalan kentäksi* tai lyhyemmin *Pakkalaksi*. Se on Oulun Luistinseuran, Oulun Palloseura, IFK Uleåborgin ja Lennex BK:n jääpalloilijoiden kotikenttä. Pikaluisteluun kenttää käyttää Oulun Tarmo. 

Jääpallokentän koko on 70&nbsp;m × 120&nbsp;m ja pikaluisteluradan pituus 250 metriä. Vuonna 2008 kentän luoteissivulle valmistui katsomorakennus, jossa on 1&nbsp;200 katettua istumapaikkaa. Kentälle on asennettu jäädytysjärjestelmä, ja se on valaistu valomastoilla.

Kentällä on kesäisin rullaluistelurata, kaksi katukoripallokenttää ja RC-rata

Ennen nykyisen tekojääkentän ja Raksilan pesäpallostadionin rakentamista niiden paikalla sijaitsi Pakkalan kenttä -niminen urheilukenttä.

Raksilan tekojääkenttä oli vuoden 2001 jääpallon maailmanmestaruuskilpailuiden toinen pelipaikka, ja sillä järjestettiin myös turnauksen loppuottelu Ruotsi–Venäjä. Kentällä on pelattu jääpallon Suomen mestaruusloppuottelu Oulun Luistinseuran ja Tornion Palloveikkojen välillä vuosina 2001, 2002, 2003 ja 2004. Vuosina 2009 ja 2010 kentällä käytiin loppuottelu OLS:n ja Helsingin IFK:n välillä.

## Lähteet
*
*
*

### Viitteet
Italialainen ori

**Italialainen ori** (engl. *The Party at Kitty and Stud’s*, tunnetaan myös nimellä *Italian Stallion*) on vuonna 1970 valmistunut eroottinen elokuva. Elokuvan pääosia näyttelevät Sylvester Stallone, Henrietta Holm, Janet Banzet, Jodi Van Prang, Nicholas Warren, Frank Micelli ja Barbara Strom. Elokuvan on ohjannut Morton Lewis. *Italialainen ori* oli Stallonen ensimmäinen elokuva, josta hänelle maksettiin tiettävästi 200 dollarin palkkio.

## Arvioita
*[[Video-opas|Video-oppaassa]]* vuodelta 1994 elokuvalle annettiin yksi tähti viidestä, mikä vastaa sanallista arviota ”huono”.

## Lähteet

## Aiheesta muualla
*
Puolan merivoimien 3. laivue

**Puolan merivoimien 3. laivue** ( on Puolan merivoimien taktinen yhtymä, joka koostuu kaikkiaan yhdestätoista yksiköstä. Yhtymä on merivoimien iskukykyinen osa ja siihen on sijoitettu erilaisia aluksia kuten fregatit, korvetit, sukellusveneet ja ohjusveneet. Sen tukikohtana on Gdynia-Oksywien laivastotukikohta.

## Laivueen organisaatio
Laivue koostuu yhdestätoista yksiköstä:
*Sukellusveneviirikkö ()
*Sukellusveneentorjuntaviirikkö  ()
*Ohjusviirikkö  ()
*Tukiviirikkö  ()
*Tiedusteluosasto  ()
*9. Ilmapuolustuslennosto  ()
*43. Pioneeripataljoona  ()
*55. Kemiallisen sodankäynninkomppania  ()
*Gdynian sotasataman komendantintoimisto  ()
*Puolan merivoimien tekninen toismisto  ()
*Helin niemimaan tukikohta  ()
Johannes (Viipurin piiri)

**Johannes** eli **Sovetski** () on kaupunkikunta ja sen keskustaajama (kaupunkityyppinen taajama) Karjalankannaksella Leningradin alueen Viipurin piirissä Venäjällä. Kunta sijaitsee Viipurinlahden itäpuolella heti Viipurin kaupungista etelään.

Viipurin lisäksi kunnan naapureita ovat lännessä Tienhaaran (Seleznjovo) ja Uuraan (Vysotsk), etelässä Koiviston (Primorsk) ja idässä Uudenkirkon (Poljany) ja Kähärin (Gontšarovo) kunnat. Kunnan pinta-ala on 340 neliökilometriä. Kunta on entistä Suomen Johanneksen maalaiskuntaa laajempi ja käsittää myös entisen Viipurin maalaiskunnan eteläiset osat Viipurin eteläpuolella (mm. Nuoraa, Somme, Yläsommee, Porlampi).

Kunnassa oli noin 8 500 asukasta vuonna 2011, näistä yli 6 400 keskustaajama Sovetskissa. Kaupunkityyppisen taajaman voidaan nykyisin todeta olevan lähinnä nukkumalähiö. Keskustaajamassa on hotelli, ruokakauppa sekä muutamia kioskeja ja pikkuliikkeitä. Hotellin yhteydessä on ravintola ja yökerho.

## Taajamat

Sovetskin keskustaajaman (entinen Suomen Johanneksen kunnan kirkonkylä) lisäksi kunnassa on kymmenen maaseututaajamaa:

* Karhula – Djatlovo
* Alakirjola – Landševka
* Somme – Matrosovon asema
* Niemelä – Medjanka
* Kaislahti – Popovon asema

* Porlampi – Sveklovitšnoje
* Yläsommee – Sverdlovo
* Nuoraa – Sokolinskoje
* Kaijala – Tokarevo
* Hörkkö – Tšerintšnoje

## Talous
Sovetskin tärkein työnantaja on puunjalostuslaitos  OAO Vyborgskaja tselljuloza, alun perin Hackmanin ennen sotia perustama Johanneksen sellutehdas. Se työllistää 28 prosenttia aktiivisesta työväestöstä, noin 1 200 henkeä. Paperituotannosta yritys on laajentamassa polttoainepellettien tuotantoon, ja tämän yhteydessä Sovetskin satamaa ollaan uudistamassa. Tuotantolaitoksen on tarkoitus olla maailman suurin alallaan.

Maitokarjayritys Matrosovo työllistää noin 190 henkeä. Sillä on 1 600-päinen karja, josta puolet lypsäviä.

Nykyisen venäläisen nimensä Sovetski Johannes sai 1948 vuonna 1944 kaatuneen Neuvostoliiton sankarin, täysorvon Mihail Aleksandrovits Sovetskin mukaan.

## Lähteet

## Aiheesta muualla

*Kunnan viralliset sivut
Ferdinand I (Kastilia)

**Ferdinand I** Suuri (esp. *el Magno*) (n. 1016 – 27. joulukuuta 1065, León) oli Kastilian ensimmäinen kuninkaan arvonimeä käyttänyt hallitsija. Hän peri kruunun isältään Sancho III Suurelta. Hänen äitinsä oli Kastilian Muniadona (Mayor/Munia) (n. 995–1066), Kastilian ja Álavan kreivi Sancho Garcían tytär, josta tuli avioliittonsa myötä Pamplonan kuningatar. Ferdinand oli kolmesta veljeksestä keskimmäinen, sisar Jimena avioitui 1034/1035 lanko Bermudo III:n kanssa. Vanhimmasta veljestä tuli Pamplonan ja Navarran kuningas García III. Lisäksi hänellä oli avioton velipuoli Aragonin kuningas Ramiro I.

## Valtakunnan laajentuminen
Ferdinand I avioitui vuonna 1032 Leónin kuninkaan Bermudo III:n sisaren prinsessa Sanchan kanssa ja surmasi lankonsa vuonna 1037 Tamaron taistelussa, minkä jälkeen hän anasti itselleen Leónin kuningaskunnan ja otti vuonna 1039 Leónin keisarin arvonimen itselleen. Vuonna 1054 Ferdinand I soti vanhempaa veljeään Navarran García III:ta vastaan, voitti tämän ja anasti osan Navarraa itselleen. Niin ikään hän ahdisti muslimeita ja pakotti vuonna 1062 Toledon hallitsijan maksamaan lunnaita. Tämän jälkeen hän ahdisti Saragonaa ja piti Sevillaa vasallinaan. Lännessä hän valloitti Coimbran keski-Portugalissa ja hallitsi hetkittäin Valenciaa.

## Valtakunnan jako

Ferdinand I:n valloitukset perustuivat voimankäyttöön, diplomatiaan ja avioliittoihin. Muslimien hajotettua voimansa pieniksi erillisiksi kaupunkivaltioiksi ei heistäkään ollut suurta vastusta Ferdinandille. Isänsä esimerkin mukaan hän kuitenkin jakoi valtakuntansa kolmen poikansa kesken, tehden tyhjäksi siten oman suuren yhdistämistyönsä.

## Perhe
Ferdinand I:n puoliso Sancha I (n. 1018, León - 7. marraskuuta 1067) oli Leónin kuninkaan Alfonso V:n tytär ja Leónin kuningatar omalla oikeudellaan. Pojista Sancho II sai Kastilian, Alfonso VI Leónin ja García Galician.  Lapsia oli kaikkiaan viisi, jotka kaikki elivät aikuisiksi. 

* Urraca de Zamora (n. 1033-1101), señora de Zamora.
* Elvira de Toro (1038-1099/1101), señora de Toro.
* Sancho (1038/1039-1072), Kastilian kuningas Sancho I, Leónin kuningas Sancho II (1065-1072).
* Alfonso (1040/1041-1109), Leónin kuningas (1065-1072), Kastilian ja Galician kuningas (1072-1109) Alfonso VI.
* García (1042-1090), Galician kuningas (1066-1071 ja 1072-1073) García II.

## Lähteet

*
*

### Viitteet
Luettelo Puolan merivoimien amiraaleista

**Luettelo Puolan merivoimien amiraaleista** listaa puolan merivoimissa palvelleet amiraalit sekä laivastossa palvelleet kenraalit. Lisäksi tulee huomioida, että Puolassa *admirał* (kuten myös *wiceadmirał* ja  *kontradmirał*) ei ollut varsinaisesti sotilasarvo ennen vuotta 1918, vaan ennemminkin komentavan upseerin tehtävä laivastossa.

## Vuoteen 1918
* amiraali Ellert Appelman 
* amiraali Wilhelm Appelman 
* amiraali Arend Dickmann 
* amiraali Grzegorz Fentross, todennäköisesti *Gregorio Venturoso* 
* amiraali Johan Nilsson Gyllenstierna samoin kuin Jan Guldenstern
* amiraali Tonnson Maidel 
* amiraali Michał Starostka, (samoin kuin *Michał Starosta*) ensimmäinen puolalainen amiraaliksi nimitetty (1571), aateloitu ja nimitetty tehtävään 1569
* amiraali Herman Witte  
* vara-amiraali Aleksander Sitton 
* kontra-amiraali Jakub Murray 

## 1918–1939
* prikaatinkenraali  Tadeusz Bobrowski, Puolan puolustusministeriön merivoimaosaston teknisen toimiston päällikkö
* kontra-amiraali Xawery Czernicki, laivaston apulaiskomentaja ja huoltopäällikkö
* vara-amiraali Kazimierz Porębski, Sotaministeriön merisotaosaston päällikkö
* vara-amiraali Jerzy Świrski, laivastonkomentaja
* vara-amiraali Józef Unrug, laivaston apulaiskomentaja

## Toinen maailmansota
* prikaatinkenraali Stanisław Dąbek , Rannikkopuolustuksen komentaja
* kontra-amiraali Stefan Frankowski , Rannikkolaivaston komentaja
* kontra-amiraali Tadeusz Morgenstern-Podjazd , Merivoimien apulaiskomentaja
* kontra-amiraali Romuald Nałęcz-Tymiński , risteilijä *[[ORP Conrad]]in* päällikkö

## 1945–1989
* kontra-amiraali Mikołaj Abramow (Nikolai Abramov) , Merivoimien komentaja
* vara-amiraali Wiktor Czerokow (Viktor Cherokov) , Merivoimien komentaja
* kontra-amiraali Adam Mohuczy, Merivoimien apulaiskomentaja
* kontra-amiraali Włodzimierz Steyer, Merivoimien komentaja
* kontra-amiraali Iwan Szylingowski (Ivan Shillingovskiy) , Yleisesikunnan päällikkö ja Merivoimien apulaiskomentaja
* kontra-amiraali Aleksander Winogradow (Aleksandr Vinogradov) 

## Vuodesta 1989
* laivastoamiraali Roman Krzyżelewski , Merivoimien komentaja
*vara-amiraali Andrzej Karweta Merivoimien komentaja 2007-2010
*amiraali Tomasz Mathea 2010 -

## Huomautukset

## Aiheesta muualla
Alfonso V (León)

**Alfonso V** (994–1028) oli Leónin kuningas vuosina 999–1028.
## Nousu kuninkaaksi
Alfonso V nousi Leónin kuninkaaksi vuonna 999 isänsä Bermudo II:n hävittyä sodan Al-Mansur Ibn Abi Aamiria vastaan ja maan jouduttua tosiasiallisesti muslimien vasallivaltioksi. 

## Kuningaskunta muslimien vallassa sekä ajautuminen Navarran alaisuuteen
Leónilaisten oli osallistuttava 1003 muslimien liittolaisena taisteluihin Kastiliaa vastaan sekä alistuttava muihin nöyryytyksiin ja ryöstöretkiin. Etsiessään liittolaisia Alfonso meni naimisiin 1025 Navarran kuninkaan Sancho III Suuren tyttären Urracan kanssa, mutta joutui samalla appensa alaisuuteen.

## Kuninkaan kuolema ja vallan periytyminen
Alfonso aloitti sodan Portugalin valtaamiseksi mutta kuoli 1028 Viseun piirityksessä, ja Leónin kruunun peri hänen yhdeksänvuotias poikansa Bermudo III. Bermudon alaikäisyyden aikana hallintoa hoiti kuitenkin hänen äitipuolensa Navarran Urraca, joka pääsi valvomaan isänsä Sancho III Suuren etuja Leónissa. Sancho III Suuren onnistui naittaa Bermudo III:n sisar pojalleen Ferdinand I:lle, joka 1037 voitti Bermudon ja valtasi maan vaimonsa nimissä.

Alfonso kirjoitutti 1017 maansa ensimmäiset lait.

## Perhe

Alfonson vanhemmat olivat Bermudo II ja Kastilian kreivin tytär Elvira Garcia, joka hallitsi Leónin kuningattarena vuodet 999–1007 ja vetäytyi sen jälkeen luostariin.

Alfonson ensimmäinen vaimo oli sijaishallitsija Mendo Goncalvesin tytär Elvira de Melande (k. 1022). Mendo kuoli 1008 taistelussa viikinkejä vastaan. Pariskunnan lapsista Elvira meni naimisiin Navarran Ferdinand I:n kanssa, ja pojasta Bermudo III:sta tuli isänsä seuraaja valtaistuimelle. Alfonson toinen vaimo Urraca oli Navarran kuninkaan Sancho III Suuren tytär.

## Lähteet
*
*

### Viitteet
Arend Dickmann

**Arend Dickmann** (1572 Delft, Alankomaat – 28. marraskuuta 1627 Olivan taistelu, Puola) oli Puolan laivaston komentaja Olivan taistelussa. Hän oli syntyjään hollantilainen, Delftissä syntynyt Arend Dijckmann. Hän asui vuodesta 1608 alkaen Gdańskissa, missä hän omisti kauppalaivan.

Vuodesta 1626 alkaen hän palveli Puolan kuningas Sigismundin laivastossa, ja hänet määrättiin 24. marraskuuta 1627 laivaston amiraaliksi.

Puolalle voitokkaassa Olivan taistelussa 28. marraskuuta 1627 hän johti Puolan laivastoa lippulaivanaan *Sankt George*. Alus valtasi Ruotsin laivaston kaljuunan *Tigernin* ja pakotti *Solenin* upottautumaan. Dickmann sai kuitenkin surmansa valtaamansa *Tigernin* kannella tykinkuulan murskattua hänen jalkansa.

Hänet haudattiin Gdańskin Pyhän Marian kirkkoon.
Salvadorin metropolialue

**Salvadorin metropolialue** on suuralue () Bahian osavaltiossa Brasiliassa. Alue käsittää osavaltion pääkaupungin Salvadorin ja sen suurkaupunkialueen. Asukkaita 11&nbsp;241 km² kokoisella suuralueella on yhteensä 4&nbsp;529&nbsp;806 (2005).

## Aluejako
Salvadorin metropolialue jakautuu kolmeen ala-alueseen, Catu, Salvador ja Santo Antônio de Jesus, jotka jakautuvat edelleen 38 kuntaan. Kunnat ovat:
Pablo Lastras

**Pablo Lastras García** (s. 20. tammikuuta 1976 Madrid) on espanjalainen maantiepyöräilijä. Hän edusti koko ammattilaisuransa ajan, 1998–2015, samaa espanjalaisjoukkuetta, joka tunnettiin tuona aikana nimillä Banesto, Illes Balears, Caisse d’Epargne ja Team Movistar.

Lastras voitti etapin kaikissa kolmessa suuressa ympäriajossa. Hän voitti vuoden 2001 Italian ympäriajossa Goriziaan päättyneen 11. etapin kymmenen sekunnin erolla Giovanni Lombardiin. Seuraavan vuoden Espanjan ympäriajossa hän voitti Córdobaan päättyneen yhdeksännen ja Collado Villalbaan päättyneen 11. etapin. Vuoden 2003 Ranskan ympäriajossa hän voitti 18. etapin, jonka maalipaikkana oli Saint Maixent l'Ecole. Espanjan ympäriajossa 2011 hän voitti Totanaan päättyneen kolmannen etapin 15 sekunnin erolla Sylvain Chavaneliin. Hän siirtyi etappivoiton myötä kokonais-, piste-, mäkikiri- ja yhdistelmäkilpailun johtoon. Hän voitti Vuelta a Burgos -etappikilpailun 2003 ja Vuelta a Andalucían 2008.

## Saavutuksia

Lähteet: Pro Cycling Stats, Cycling Archives, Cyclingbase, Trap-friis.dk
;1997
:Memorial Manuel Galera, voitto
;1999
:Portugalin ympäriajo, 12. etapin voitto
:Troféu Joaquim Agostinho, 2a-etapin voitto
;2000
:GP do Minho, 3. etapin voitto
;2001
:Memorial Manuel Galera, voitto
:Italian ympäriajo, 11. etapin voitto
;2002
:Espanjan ympäriajo, kokonaiskilpailussa 17:s, 9. ja 11. etapin voitto
:Lombardian ympäriajo, seitsemäs
;2003
:Vuelta a Burgos, kokonaiskilpailun voitto
:Ranskan ympäriajo, 18. etapin voitto
;2005
:Sveitsin ympäriajo, 8. etapin voitto
:Espanjan ympäriajo, kokonaiskilpailussa 19:s
;2007
:Eneco Tour, 6. etapin voitto
;2008
:Vuelta a Andalucía, kokonaiskilpailun voitto
:Italian ympäriajo, 11. etapilla toinen
;2010
:Lombardian ympäriajo, kolmas
;2011
:Espanjan ympäriajo, 3. etapin voitto, 6. etapilla toinen
:Italian ympäriajo, 17. etapilla toinen, 3. etapilla kolmas

## Lähteet
Markel Irizar

**Markel Irizar Aranburu** (s. 5. helmikuuta 1980 Oñati, Guipúzcoa, Espanja) on espanjalainen maantiepyöräilijä. Hän aloitti ammattilaisuransa Euskaltel-Euskadi-joukkueessa 2004–2009, edusti Team RadioShackia 2010–2011 ja RadioShack-Leopard-Trek / Trek-Segafredo -tallissa 2012–2019. Hän selviytyi kivessyövästä 2002.

Irizar sijoittui Pariisi–Nizza-ajon 2008 prologissa toiseksi. Hän voitti mäkikirikilpailun Tour Down Underissa 2009 ja Tour du Poitou-Charentes et de la Vienne -kilpailun neljäntenä etappina ajetun aika-ajon 2010. Hän voitti Vuelta a Andalucía -ajon kokonaiskilpailun 2011. Saman vuoden Espanjan ympäriajossa hän oli kolmannella etapilla kolmas..

## Lähteet
Otto Andersin

**Otto Andersin** (11. marraskuuta 1866 Jyväskylä – 30. lokakuuta 1940 Pori) oli suomalainen kirjakustantaja. Hänen vanhempansa olivat jyväskyläläinen kirjakauppias ja farmaseutti Karl Ulrik Andersin (1826–1875) ja Jyväskylän kihlakunnantuomari Johan Ticcanderin tytär Maria Elisabet Ticcander.

## Elämä ja ura
Andersin toimi Porissa latojana vuonna 1893, ja ostettuaan 1895 kauppias Liinaharjalta yhdessä O. Grönroosin kanssa *Porilainen*-kirjapainon 9&nbsp;000 markalla hän siirtyi julkaisemaan myös kirjoja. 

Andersin aloitti kirjakustannustoiminnan 1800-luvun lopussa. Hän yhdisti kustantamoon oman kirjapainon 1895. Yritys julkaisi pääasiassa halpaa kansankirjallisuutta, seikkailuja ja viihdettä, mutta myös hengellistä kaunokirjallisuutta, kuten John Bunyanin, Joseph Holt Ingrahamin, W. Melvillen ja Flora Annie Steelin teoksia. Andersin osti myös toimintansa lopettavien kustannusliikkeiden jäännösvarastoja. Hän ei yleensä ottanut julkaisuista uusintapainoksia. Tekijänimiä ovat Conan Doyle ja "Texas Jack", joilta hän julkaisi kertomuksia. Lisäksi hän julkaisi Henry Rider Haggardin, J. K. Jeromen, Clifford Halifaxin, Arthur Morrisonin, Fred Wilkensin ja Richard Marshin romaaneja, yhden jokaiselta kirjoittajalta..

Vuodesta 1897 Andersin julkaisi ''Kansalainen''-sanomalehteä Porissa. Kahdesti viikossa ilmestyvä lehti oli myynnissä Andersinin paperikaupassa.

Otto Andersin julkaisi Porissa suomenkielistä kirjallisuutta. Hänen julkaisemiaan kirjailijoita olivat W. F. Ilmoni, Arthur Conan Doyle, Felix Borg, Hedwig Courths-Mahler, Alexandre Dumas vanhempi, Johan Olof Åberg, Juho Rännäri, Frans Lehto, Toimi Juuti, Emanuel Törmälä, Ilmari Kianto, K. Jaakkola, J. A. Saivo, Eugène Sue, T. W. Paavonkallio, Kosti Lahti, Ferenc Herczeg, Lauri Soini, Heinrich Zschokke ja Émile Zola.

## Lähteet
Skandinaavinen keittiö

**Skandinaavinen keittiö** muodostuu Skandinavian maiden perinteisistä ruokakulttuureista. Näihin maihin luetaan usein mukaan myös Suomi, jolloin voidaan puhua myös **pohjoismaisesta keittiöstä**. Kala, liha, peruna sekä erilaiset viljatuotteet muodostavat skandinaavisen keittiön ytimen. Skandinaavista ruokaa ja skandinaavisen ruuan makuja arvostetaan nykyisin maailmalla.

## Katso myös
* Islantilainen keittiö
* Norjalainen keittiö
* Ruotsalainen keittiö
* Saamelainen keittiö
* Suomalainen keittiö
* Tanskalainen keittiö

## Lähteet

## Kirjallisuutta
*
Elsa Lindberg-Dovlette

**Elsa Lindberg-Dovlette** (prinsessa **Mirza Riza Khan**;  13. helmikuuta 1876 Tukholma – 1. lokakuuta 1944 Saltsjöbaden) oli suomalainen ruotsin kielellä kirjoittanut kirjailija.

Lindberg tuli ylioppilaaksi Wallinska skolanista Tukholmasta. Hän työskenteli toimittajana ja kirjoitti nimimerkillä *Cric-Cric* useisiin ruotsalaisiin lehtiin, kuten *[[Aftonbladet]]*, *[[Stockholms Dagblad]]*, *[[Sydsvenska Dagbladet]]*, *[[Snällposten]]* ja *[[Idun]]*. Hänen sisarensa oli viulutaiteilija Sigrid Lindberg.

Lindberg-Dovletten vanhemmat olivat viulutaiteilija Karl Johan Lindberg ja Emilia Wiik. Hän meni vuonna 1902 naimisiin persialaisen prinssi Arfa Mirza Riza Khanin kanssa ja muutti Persiaan. Elsa Lindberg-Dovlette kirjoitti ruotsiksi useita teoksia, joita käännettiin myös suomeksi, kuten *Naisia minareettien kaupungista : Lehtiä nuoren turkkilaisnaisen mietekirjasta*, *Kaikissa sävellajeissa* ja *Viulutyttö* vuodelta 1926.

Lindbergin puoliso Mirza Riza Khan oli Persian edustajana Haagin ensimmäisessä rauhankonferenssissa vuonna 1899. Tämän jälkeen hän oli Persian lähettiläänä Pietarissa. Koska prinssi oli akreditoitu lähettilääksi myös Skandinavian maihin hän matkusti sinne Suomen kautta. Myöhemmin Mirza Riza Khan oli Persian lähettiläänä Konstantinopolissa ja ensimmäisen maailmansodan jälkeen hän toimi Persian edustajana Kansainliitossa. Vuonna 1928 hänestä tuli Persian lähettiläs pohjoismaihin. Hänet akreditoitiin samalla lähettilääksi myös Suomeen ja hän kävi tällöin Helsingissä. Mirza Riza Khan oli useiden tieteellisten seurojen jäsen, rauhanaatteen kannattaja ja taiteen keräilijä. Hän kuoli vuonna 1937. 

## Teoksia
* *Haaremin ristikon takaa : pohjoismaalainen nainen itämaalaisen puolisona* ; suomentanut Tellervo Laurila. Kirja, Helsinki 1925, 3. painos 1926, 4. painos WSOY 1933
* *Anna-Liisa* ; ruotsin kielestä suomentanut Väinö Nyman. Kirja, Helsinki 1926
* *Kaikissa sävellajeissa* ; ruotsin kielestä suomentanut Väinö Nyman. Kirja, Helsinki 1926
* *Naisia minareettien kaupungista : lehtiä nuoren turkkilaisnaisen mietekirjasta* ; tekijän luvalla suomentanut O. E. N.  Kirja, Helsinki 1926
* *Viulutyttö* ; ruotsin kielestä suomentanut Väinö Nyman. Kirja, Helsinki 1926
* *Häät Bosporin rannalla : Haaremin ristikon takaa 2*. WSOY 1932

## Lähteet
* 

### Viitteet

## Aiheesta muualla
* Suomalainen nainen, josta tuli Persialaisen prinssin puoliso, Kansan kuvalehti, 19.02.1932, nro 8, s. 12, Kansalliskirjaston digitaaliset aineistot
* Akseli Halonen : Iltapäivä suomalaissyntyisen prinsessan persialaisessa kodissa Monacossa, Helsingin Sanomat, 17.07.1935, nro 188, s. 4, Kansalliskirjaston digitaaliset aineistot
* Persialaispalatsi, missä lapsuudenmuistona kaikuu suomalainen kansanlaulu, Suomen Kuvalehti, 19.12.1935, nro 51-52, s. 26, Kansalliskirjaston digitaaliset aineistot
Carrie Preston

**Carrie Preston** (s. 21. kesäkuuta 1967 Macon, Georgia, Yhdysvallat) on yhdysvaltalainen näyttelijä, ohjaaja ja tuottaja. Hän esittää Arlene Fowleria televisiosarjassa *[[True Blood]]* ja Elsbeth Tascionia sarjassa *[[Good Wife]]*. Hänellä on ollut rooleja Broadway-näytelmissä ja useissa elokuvissa kuten *[[Vicky Cristina Barcelona]]* ja *[[Transamerica (elokuva)|Transamerica]]*. Preston on naimisissa näyttelijä Michael Emersonin kanssa.

## Ura
Carrie Preston alkoi näytellä harrastelijateatterissa 8-vuotiaana. Hän opiskeli myöhemmin Evansvillen yliopistossa ja Juilliardissa. Valmistumisensa jälkeen Preston loi uraa teatterissa. Hänellä on ollut rooleja mm. näytelmissä *Cycling Past the Matterhorn* ja *Antonius ja Kleopatra*. Preston on näytellyt Broadwaylla näytelmissä *[[Myrsky (näytelmä)|Myrsky]]*, *The Rivals* ja *Festen*. Hän esiintyi aviomiehensä Michael Emersonin kanssa A.R. Gurneyn näytelmässä *Love Letters* vuonna 2010.

Preston sai ensimmäisen elokuvaroolinsa elokuvasta *Just a Friend* vuonna 1985. Sittemmin hän on näytellyt mm. elokuvissa *[[Kuka sanoo tahdon]]*, *Transamerica*, *Lovely by Surprise* ja *Vicky Cristina Barcelona*.

Preston esittää tarjoilija Arlenea HBO:n televisiosarjassa *True Blood*. Hän on vieraillut muun muassa sarjoissa *[[Sinkkuelämää]]*,  *[[Lost]]*, *[[Sukuvika]]* ja *[[Täydelliset naiset]]*. Preston on näytellyt asianajaja Elsbeth Tascionia useissa sarjan *Good Wife* jaksoissa. Hän voitti roolistaan parhaan vierailevan naisnäyttelijän Primetime Emmy -palkinnon vuonna 2013.

Preston on ohjannut ja tuottanut pitkän elokuvan *29th and Gay* ja lyhytelokuvan *Feet of Clay*. Hän toimi tuottajana elokuvassa *Ready? OK!*.

## Yksityiselämä
Carrie Preston on ollut naimisissa televisiosarjasta *Lost* tunnetun näyttelijä Michael Emersonin kanssa vuodesta 1998. Pari tapasi 1990-luvulla Alabaman Shakespeare-festivaaleilla. Molemmat esiintyivät festivaaleilla näytelmässä *[[Hamlet]]*.

Parilla on asunnot Havaijilla, New Yorkissa ja Los Angelesissa. Preston jakaa aikansa eri paikkojen välillä hänen ja Emersonin kuvausaikataulujen mukaan. Hän harrastaa kirjoittamista, lenkkeilyä, joogaa ja musiikin kuuntelua. Hänellä on laaja vinyylilevyjen kokoelma.

## Filmografia
### Elokuvat

### Televisiosarjat

## Lähteet

## Aiheesta muualla

* 
* Carrie Preston Internet Broadway Databasessa
* Carrie Preston Internet Off-Broadway Databasessa 
* Carrie Preston Twitterissä
* 
* 
* HBO - True Blood Cast - Carrie Preston
Paul Klinthe

**Paul Johan Klinthe** (24. helmikuuta 1904 Hanko – 4. joulukuuta 1943 Tammisaari) oli suomalainen  ruotsin kielellä kirjoittanut kirjailija. Hän käytti nimimerkkiä *Sverre P:son Sverre*.

Klinthe väitteli tohtoriksi Uppsalan yliopistossa 1936. Väitöskirjan aiheena oli Ahvenanmaan valtio-oikeudellinen asema.

## Teoksia
Omalla nimellä:
* *Om territorialkorporationer, med särskild hänsyn till landskapet Ålands statsrättsliga ställning*, väitöskirja.      Författare, Helsingfors 1936
* *Till frågan om landskapet Ålands rättssystematiska status : bemötande av en kritik*.     Uppsala 1938
* *Ålandsdelegationen och dess verksamhet : med en exkurs över landskapet Ålands statsrättsliga ställning*, väitöskirja.      Ekenäs 1938
Nimimerkillä *Sverre P:son Sverre*:
* *Helige Anastasius och vännen Teobald : äventyrsberättelse av Sverre P:son Sverre*.         Schildt, Helsingfors 1925

## Lähteet
*
Karin Hofman

**Karin Vilma Hofman**, o.s. *Laurin* (27. toukokuuta 1903 Vaasa – 11. marraskuuta 1944 Turku) oli suomalainen laulutaiteilija ja ruotsin kielellä kirjoittanut kirjailija. 

Hofman asui vuodesta 1923 Turussa. Hänen 1941 ilmestynyt esikoisteoksensa *Dur och moll* oli runokokoelma joka sisälsi myös aforismeja sekä saksalaisen laululyriikan ruotsinnoksia. Hofman julkaisi lisäksi kaksi satukirjaa lapsille.

## Teoksia
* *Dur och moll : dikter och aforismer*.       Förlaget Bro, Åbo 1941
* *Önskepåsen* : sagor ; illustrationer av Birgit Recksén.        Förlaget Bro, Åbo 1943
* *Jätten och solstråle*.         Förlaget Bro, Åbo 1944
* *Jag : dikter och några andra*.      Käsikirjoitus, säilytetään Åbo Akademin kokoelmissa

## Lähteet
* 
* Svenskösterbottniska författare : Karin Hofman (1903–1944)
Tove Hedström

**Tove Hedström** (18. tammikuuta 1907 Helsinki – 4. toukokuuta 1944 Helsinki) oli suomalainen  ruotsin kielellä kirjoittanut kirjailija.

Hedström julkaisi 1942 talvisota-aiheisen teoksen *Allt blev annorlunda* joka käännettiin myös tanskan kielelle (*Alt blev anderledes*, De Unges Forlag, København 1943).

## Teoksia
* *Allt blev annorlunda : berättelse från Finlands vinterkrig*.        Söderström, Helsingfors 1942

## Lähteet
*
Maija Halonen

**Maija (Maiju) Halonen** (o.s. **Mäkinen**, 1. tammikuuta 1873 Sortavala – 30. marraskuuta 1944 Tuusula) oli suomalainen kirjallisuuden suomentaja.

Maija Halosen vanhemmat olivat Sortavalan opettajaseminaarin käsitöiden ja piirustuksen lehtori Eero Mäkinen (1845–1903) ja Maria Emelie (Immi) Stenbäck (1840–1931). Eero Mäkinen perusti Sortavalaan Suomen ensimmäisen urkuharmonitehtaan ja ammattikoulun hoitaen niitä päätyönsä ohella. Musiikkia opiskellut Maija tutustui taidemaalari Pekka Haloseen laivamatkalla Suomeen 1892 ja he menivät naimisiin 1895. Haloset muuttivat Tuusulan Halosenniemeen 1902. Perheessä oli neljä poikaa ja neljä tytärtä.

Vuorineuvos Eero Mäkinen oli Maija Halosen nuorempi veli.

Halosenniemi on nykyään kotimuseo ja se on auki yleisölle.

## Teoksia
* Ellen Key : *Kauneus kodeissa*; ; suom. M:a H:n. Kuopion uusi kirjapaino, Kuopio 1899
* Selma Lagerlöf : *Herraskartano ja legendoja* ; suom. Maija Halonen ; alkulauseen kirj. Juhani Aho. WSOY 1900, 2. painos 1913
* Karl Ewald : *Lasten ristiretki : kertomus nuorisolle*. Nuorison seikkailukirjasto 6. WSOY 1904
* Jonas Lie : *Ulfvungit : lehti intohimojen kirjasta* ; norjankielestä suom. Maija Halonen. Otava 1904
* Carlo Collodi : *Pinocchion seikkailut : kertomus marionetista* ; italian kielestä suomensi Maija Halonen. Kustannus-o.y. Helios, Helsinki 1906, 2. painos Karisto 1989 (alkuteos *Le avventure di Pinocchio*)
* Selma Lagerlöf : *Suotorpan tyttö*. WSOY 1909, 2. ja 3. painos 1910, 4. painos 1920
* Rudolf Herzog : *Wiskottenin perhe* : romaani. Otava 1909, 2. korjattu painos 1933
* B. S. Ingemann : *Eerik Menvedin lapsuus* : historiallinen romaani. Otava 1913
* *Suotorpan tyttö : kansannäytelmä neljässä näytöksessä* ; Selma Lagerlöfin samannimisen kertomuksen mukaan sovitelleet Bernt Fredgren ja Selma Lagerlöf ; suomentanut Maija Halonen. Werner Söderström oy:n näytelmäsarja 42. WSOY 1914, 2. painos 1918
* B. S. Ingemann : *Waldemar Seier* : historiallinen romaani. Otava 1914
* B. S. Ingemann : *Kuningas Eerik ja lainsuojattomat* : historiallinen romaani, osat 1-2. Otava 1915–1916
* B. S. Ingemann : *Tanskan prinssi Otto*. Otava 1917
* Konni Zilliacus : *Sedän keittokirja* ; sommitellut ja kirjoittanut Konni Zilliacus ; tekijän luvalla suomentanut Maija Halonen. Otava 1926, uusintapainos Psykiatrian yhteistyö 1995, lisäpainos 2002 (alkuteos *Farbrors kokbok*)
* Benvenuto Cellini : *Oma-elämäkerta* ; italian kielestä suomentanut Maija Halonen. WSOY 1933, 2. painos 1996
* Carl G. Laurin : *Jean François Millet*. WSOY 1944

## Lähteet
* 
* 

### Viitteet
Emil Mannstén

**Emil Mannstén**, sukunimi myöh. *Mansiala* (22. tammikuuta 1873 – 18. joulukuuta 1944 Helsinki) oli suomalainen  kirjallisuuden suomentaja. Hän käytti myös nimimerkkiä *Eemil Suasmaa*.

## Suomennoksia

* K. H. Caspari: *Koulumestari ja hänen poikansa: kertomus 30 vuotisen sodan ajoilta*. Otava, Kuopio 1897
* Viktor Rydberg: *Kuljeksivat teinit: kertomus rahvaan elämästä*. Otava, Helsinki 1898
* Viktor Rydberg: *Itämeren risteilijä: 1-2 osa*; suom. Emil Mannstén; runokappaleet suom. E. Tamminen. Otava, Viipuri 1899
* Anton Tšehov: *Lääkärin kohtalo eli sairaalan n:o 6*. Otava, Kuopio 1900
* Peter Nikolajevitsh Polevoi: *Ei rahallakaan*: kertomus. Otava, Kuopio 1902
* Nicholas Wiseman: *[[Fabiola (romaani)|Fabiola eli katakombien kirkko: mukaelma Wisemanin kuuluisasta samannimisestä teoksesta]]*. Karjalan kirjakauppa, Sortavala 1902
* Vasili Nemirovitš-Dantšenko: *Majurin holhokit*. Otava, Kuopio 1902
* Clara Tschudi: *Marie Antoinette*; norjankielestä suomentanut Emil Mannstén. Suomentaja, Viipuri 1906
* Ignati Potapenko: *Vanhan ylioppilaan muistelmia*. Karisto 1909
* Jenny Blicher-Clausen: *Suurvaras*: kertomus. Karisto 1910
* Alexander Kuprin: *Alikapteeni Rybnikov*. Karisto 1919
* Anton Tšehov: *[[Kaksintaistelu (pienoisromaani)|Kaksintaistelu]]*. Karisto 1921
* Grigori Danilevski: *Naisenryöstö: romaani Ukrainasta*. Karisto 1922
Nimimerkillä *Emil Suasmaa*:
* Pjotr Kropotkin: *Vallankumousmiehen muistelmia 1-2 nide*; esipuheen kirjoittanut Georg Brandes; ainoasta tekijän Venäjää varten hyväksymästä, tarkastamasta ja täydentämästä painoksesta suomentanut Eemil Suasmaa. Kansa, Helsinki 1910
* Pjotr Kropotkin: *Vallankumouksen ruhtinas: P. Krapotkinin muistelmia*; esipuheen kirjoittanut Georg Brand; ainoasta tekijän Venäjää varten hyväksymästä, tarkastamasta ja täydentämästä painoksesta suomentanut Eemil Suasmaa. Kirja, Helsinki 1917

## Lähteet
*
Cuvette-Centrale

**Cuvette-Centrale** on metsä- ja suoalue Kongon demokraattisessa tasavallassa. Cuvette-Centrale on Kongon altaan keskellä, ja Kongojoki ympäröi sitä lännestä, pohjoisesta ja idästä. 

Alueen peitti plioseenikaudella järvi, joka vähitellen täyttyi sedimentistä. Altaan pinta on hyvin tasalainen. Kongojoen hitaasti virtaavat sivujoet, muun muassa Lopori, Maringa, Ikelemba, Tshuapa, Lomela ja Lokoro, laskevat itään.

Alue on päiväntasaajalla, ja ilmasto siellä on trooppinen ja kostea. Vuotuinen sademäärä on 2&nbsp;000 mm.

Kongojokea ja sen tärkeimpiä sivujokia reunustavat Itä-Kongon rämeiköt, ja ne peittävät laajoja alueita Cuvette-Centralen länsiosasta. Rämeiköt ovat veden peitossa joko ajoittain tai jatkuvasti. Seudun muita osia peittävät Keski-Kongon alankometsät.

Cuvette-Centrale on myös vanha Kongon maakunta. Se muodostettiin 14. elokuuta 1962, jolloin maakunta Équateur jaettiin kahtia Cuvette-Centraleksi ja Ubangiksi. Maakunnan pääkaupungiksi tuli Coquilhatville, nykyisin Mbandaka. Maakunnan itäosasta muodostettiin 1963 maakunta Moyen-Congo (Keski-Kongo). Jälleen 1966 maakuntia yhdisteltiin, ja Cuvette-Centrale yhdistettiin Ubangin ja Moyen-Congon kanssa Équateurin maakunnaksi.
Karl Emil Primus-Nyman

**Karl Emil Primus-Nyman** (9. kesäkuuta 1887 Helsinki – 22. joulukuuta 1947 Helsinki) oli suomalainen toimittaja.
__NOTOC__
## Ura
Primus-Nyman osallistui 1900-luvun alussa aktivistien toimintaan. Hänestä tuli vuonna 1906 Suomen ruotsalaisen työväenliiton sihteeri ja *[[Arbetet (lehti)|Arbetet]]*-lehden toimitussihteeri. Vuonna 1907 Primus-Nyman tuomittiin ensimmäisenä suomalaisena toimittajana vankeuteen majesteettirikoksesta. Primus-Nyman toimi vuodesta 1908 lähtien Lontoossa useiden pohjoismaisten lehtien kirjeenvaihtajana, näiden lehtien joukossa oli myös suomalaisia porvarillisia lehtiä, kuten *[[Hufvudstadsbladet]]*, *[[Helsingin Sanomat]]* ja *[[Uusi Suometar]]*. Primus-Nyman joutui palaamaan Suomeen 1914 ensimmäisen maailmansodan puhjettua ja hän oli sitten vuodesta 1915 alkaen Pietarissa erään venäläisen vakuutusyhtiön palveluksessa. 

Suomen sisällissodan alettua Primus-Nyman tarjoutui toimimaan välittäjänä sodan osapuolten välillä mutta valkoiset kieltäytyivät tarjouksesta. Sodan jälkeen Primus-Nyman siirtyi Murmanskiin ja toimi siellä suomalaisten punaisten ja liittoutuneiden yhdyshenkilönä. Hän värväytyi brittien kuninkaallisen merijalkaväen (Royal Marines) palvelukseen ja oli 1918–1919 Murmanskin brittiläisten joukkojen salaisen palvelun ja sotapoliisin päällikkönä. Primus-Nyman saapui keväällä 1919 Englantiin brittiläisellä sukellusveneellä ja toimi joitain vuosia kirjeenvaihtajana Englannissa. Primus-Nyman oli sitten vuodesta 1922 alkaen Kulutusosuuskuntien keskusliiton ulkomaanosaston päällikkönä ja *[[Me (lehti)|Kuluttajain lehden]]* toimittajana. Hän meni samana vuonna naimisiin näyttelijä Aarne Orjatsalon sisaren kanssa.

Primus-Nymanin veli oli farmaseutti Karl Gustaf Konrad Nyman.

## Teoksia
* *En resa till Sveaborg under dess senaste bombardemang*. Helsingfors 1906
* *Syndabarn: Skisser och berättelser*. Robert Edgrens förlag, Petrograd 1916
* *En hjälte och en stackare*. Åbo 1923

## Lähteet

## Kirjallisuutta
*
Leslie Copeland

**Leslie Copeland** (s. 23. huhtikuuta 1988 Tavua) on fidžiläinen keihäänheittäjä. Hän edustaa Qeii Track Club -seuraa.

Copelandin isä kuoli Leslien ollessa yhdeksänvuotias. Perhe oli varsin köyhä, mutta Copeland pystyi tätinsä tuella käymään peruskoulun ja high schoolin. Hän kiinnostui keihäänheitosta high schoolissa, ja kehittyi Fidžin tuonhetkisen ennätysmiehen James Gouldingin valmennuksessa.

Copeland karsiutui loppukilpailusta Marrakechin alle 18-vuotiaiden MM-kilpailuissa 2005. Hän sijoittui Pekingin alle 20-vuotiaiden MM-kilpailuissa 2006 seitsemänneksi ikäluokan Fidžin ennätystuloksella 73,13. Hän sai hopeaa Etelä-Tyynenmeren kisoissa Apiassa 2007 tuloksella 69,84 ja heitti kotimaansa miesten ennätyksen 76,93 Nouméassa 17. lokakuuta 2009.

Copeland voitti Oseanian-mestaruuden Cairnsissa 2010 tuloksella 75,08. Hän paransi Fidžin ennätyksen lukemiin 76,95 Nouméassa lokakuussa 2010. Hän heitti Shenzhenin universiadien 2011 karsinnassa uuden kotimaansa ennätyksen 80,45. Tulos rikkoi Lontoon olympialaisten B-tulosrajan, ja hänestä tuli kaikkien aikojen toinen olympialaisten yleisurheilun tulosrajan rikkonut fidžiläisurheilija. Universiadien loppukilpailussa hän sijoittui kuudenneksi. Saman vuoden Daegun MM-kilpailuissa hän karsiutui loppukilpailusta.

Copeland karsiutui Lontoon olympialaisten 2012 loppukilpailusta. Hän oli karsinnan 13:s tuloksella 80,19. Hän karsiutui loppukilpailusta myös Moskovan MM-kilpailuissa 2013.

## Kausien parhaat heitot

* 2006 73,13 Peking 19.8.
* 2007 69,84 Apia 5.9.
* 2008 74,40 Melbourne 21.2.
* 2009 76,93 Noumea 17.10.
* 2010 76,95 Noumea 16.10.
***2011 80,45 Shenzhen 17.8.**
* 2012 80,19 Lontoo 8.8.
* 2013 76,87 Papeete 4.6.

## Lähteet
Welcome to the Morbid Reich

**Welcome to the Morbid Reich** on puolalaisen death metal-yhtye Vaderin yhdeksäs studioalbumi, joka julkaistiin 12. elokuuta 2011.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Peter – kitarat, bassokitara, laulu 
* Paul – rummut 
* Spider – kitarat

## Arvostelut
* Blabbermouth: 
* Imperiumi.net: 
* Kaaoszine: 7/10
* Soundi: 

## Lähteet

## Aiheesta muualla
* 
*
Harjavallan hautausmaa

**Harjavallan hautausmaa** sijaitsee Harjavallassa Siltatien varrella osoitteessa Kirkkokatu 3. Hautausmaalla on arkkuhautoja, uurnahautoja, muistolehto ja sankarivainaja-alue sekä punaisten muistomerkki. Sankarivainaja-alueella on Emil Cedercreutzin veistämä patsas Vartijasotilas 1940. Hautausmaan joenpuoleisen pysäköintialueen tuntumassa on vuonna 1990 paljastettu sotaanlähdön ja sillanrakentajien muistomerkki.

Hautausmaata on laajennettu historian aikana tarpeen mukaan. Nykyisessä hautausmaassa erottuu selvästi kolme erilaista aluetta. Vanha hautausmaa Vanhan kirkon ympäristössä, 1991 rakennettu joen puoleinen hautausmaa sekä uusin Sammallehdon hautausmaa, minkä Turun piispa Kaarlo Kalliala vihki käyttöön Harjavallan seurakunnan piispantarkastuksen yhteydessä 17. syyskuuta 2017.

Hautausmaalla on kaksi kirkkoa, uusi Kaikkien autuuksien kirkko ja vanha puukirkko.

Harjavallan hautausmaalle on haudattu muun muassa kirjailija Emil Nervander.

## Lähteet
* Harjavallan seurakunta, hautausmaa

### Viitteet

## Kirjallisuutta
*
Alavieskan Lapsikuoro

**Alavieskan Lapsikuoro** on suomalainen kuoro, joka on perustettu 1968. Kuoro on tehnyt Finlandia-levymerkille yhden albumin. 

## Diskografia
* *Laula ja soita* Finlandia nea-lp 13  (PSO, 1971)

## Lähteet

## Aiheesta muualla
*
Länsi-Lothian

**Länsi-Lothian** (, , ) on yksi Skotlannin 32:sta hallintoalueesta (*council area*). Siellä on arviolta 178 550 asukasta (vuonna 2015) ja sen pinta-ala on 427 neliökilometriä.

Hallintoalue syntyi vuonna 1996, kun Lothianin alue jaettiin uudelleen.

## Kyliä ja kaupunkeja

*Abercorn
*Addiewell
*Armadale
*Bathgate
*Blackburn
*Blackridge
*Breich
*Bridgend
*Broxburn
*Dechmont
*East Calder
*East Whitburn
*Ecclesmachan
*Fauldhouse
*Greenrigg
*Kingscavil
*Kirknewton
*Linlithgow
*Livingston
*Longridge
*Mid Calder
*Newton
*Philpstoun
*Polbeth
*Pumpherston
*Seafield
*Stoneyburn
*Threemiletown
*Torphichen
*Uphall
*Uphall Station
*West Calder
*Westfield
*Whitburn
*Wilkieston
*Winchburgh

## Lähteet

## Aiheesta muualla

*Hallintoalueen internetsivut
Ajan laulu

**Ajan laulu** on suomalainen kuoro, joka teki Eteenpäin-levymerkille yhden albumin. 
Kuoroa johti Reino Sandell.

## Diskografia
* *Ajan laulu* (Eteenpäin, 1972)

## Aiheesta muualla
*
Cardinals Folly

**Cardinals Folly** on helsinkiläinen doom metal -yhtye. Yhtye on toiminut vuodesta 2004, vuosina 2004–2007 nimellä *The Coven*, jolla se julkaisi kaksi demoa ja yhden live-äänitteen. Vuodesta 2007 alkaen nykyisellä nimellään toimineena yhtye on julkaissut neljä pitkäsoittoa, *[[Such Power is Dangerous!]]* (Shadow Kingdom Records, 2011), *[[Our Cult Continues!]]* (Shadow Kingdom Records, 2014), *[[Holocaust of Ecstasy & Freedom]]* (Shadow Kingdom Records, 2016) ja "Deranged Pagan Sons" (Nine/Topillo Records, 2017) ja kaksi EP:tä *Heretic's Hangover* (2008) ja *Orthodox Faces* (2009), jotka julkaistiin uudelleen bonuskappaleiden kera kokoelmalevyllä *[[Strange Conflicts of The Past]]* (Shadow Kingdom Records, 2013).

## Kokoonpano
* Count Karnstein – basso, laulu
* J. Nordic Wrath – kitara
* J. Battle Ram – rummut

## Diskografia
### Studioalbumit
* Such Power is Dangerous! (Shadow Kingdom Records, 2011)
* Our Cult Continues! (Shadow Kingdom Records, 2014)
* Holocaust of Ecstasy & Freedom (Shadow Kingdom Records, 2016)
* "Deranged Pagan Sons" (Nine/Topillo Records, 2017)
* Cardinals Folly/Purification – Possessed In The Ritual Grove Split (2022)

### Kokoelmalevyt
* Strange Conflicts of The Past (Shadow Kingdom Records, 2013)

### EP:t
* Heretic's Hangover(2008)* ja *Orthodox Faces (2009)

## Lähteet

## Aiheesta muualla
*Wikimetal: Cardinals Folly
Marita Antsola

**Marita Antsola** (oik. **Marita Kaija Tellervo Jama**) on suomalainen laulaja, säveltäjä ja sanoittaja, joka teki Finnlevy-levymerkille yhden pitkäsoiton, *[[Lauluja]]*. Levyn tunnetuin laulu on "Virkaneidin onni", joka ilmestyi myös singlenä. Levyllä Anstolaa säestää Olle Wibergin yhtye. 

## Diskografia
* *Lauluja* (Finnlevy, 1971)

## Lähteet

## Aiheesta muualla
*
Midlothian

**Midlothian** (, ) on yksi Skotlannin 32:sta hallintoalueesta (*council area*). Siellä on arviolta 87&nbsp;390 asukasta (vuonna 2015) ja sen pinta-ala on 354 neliökilometriä.

Hallintoalue syntyi vuonna 1996, kun Lothianin alue jaettiin uudelleen.

## Kyliä ja kaupunkeja

*Auchendinny
*Bilston
*Bonnyrigg
*Borthwick
*Carrington
*Dalkeith
*Danderhall
*Easthouses
*Edgehead
*Fala
*Fushiebridge
*Gorebridge
*Gowkshill
*Hillend
*Howgate
*Lasswade
*Leadburn
*Loanhead
*Mayfield
*Millerhill
*Milton Bridge
*Newbattle
*Newtongrange
*Nine Mile Burn
*North Middleton
*Pathhead
*Penicuik
*Rosewell
*Roslin
*Shawfair
*Silverburn
*Temple

## Lähteet

## Aiheesta muualla

*Hallintoalueen internetsivut
Annika Rikberg

**Annika Josefina Rikberg** (s. 21. joulukuuta 1981 Porvoo) on suomalainen keskimatkojen juoksija. Hän saavutti 800 metrin ja 1&nbsp;500 metrin juoksuissa ulkoradoilla viisi ja sisäradoilla kolme SM-mitalia. Seuratasolla hän edusti Porvoon Akillesta.

## Saavutukset
* Ulkoradoilla
** SM-hopeaa 800 metrillä 2004
** SM-pronssia 800 metrillä 2006 ja 2008
** SM-pronssia 1&nbsp;500 metrillä 2006 ja 2008
* Sisäradoilla
** SM-kultaa 1&nbsp;500 metrillä 2006
** SM-hopeaa 800 metrillä 2006
** SM-pronssia 800 metrillä 2005

## Ennätykset
* 800 metrin juoksu: 2.04,45 (2004)
* 1&nbsp;500 metrin juoksu: 4.16,61 (2008)

## Lähteet
* 

## Aiheesta muualla
*Annika Rikbergin verkkosivut
Ami Arvola

**Aimo "Ami" Arvola** (s. 1957 tai 1958) on suomalainen uransa lopettanut laulaja, joka levytti Fonovox-levy-yhtiölle yhden albumin ja singlen. Hän on kotoisin Kemijärveltä. Aimo Arvolan isä oli kirjailija ja opettaja Oiva Arvola. 

Aimo Arvola on myöhemmin asunut puolisonsa Outin kanssa Rovaniemellä. Arvolan poika Antti Arvola on myös esiintynyt laulajana.

## Diskografia
* 

## Lähteet

## Aiheesta muualla
*
Camus

**Camus** voi tarkoittaa seuraavia:

*Camus, ranskalainen konjakkimerkki
*Camus, sukunimenä:
**Albert Camus (1913–1960), ranskalainen kirjailija, lehtimies ja filosofi, Nobelin kirjallisuuspalkinnon saaja
**Armand-Gaston Camus (1740–1804), ranskalainen vallankumousvaikuttaja
**Carlos Marcio Camus Larenas (1927–2014), chileläinen katolinen piispa
**Fabien Camus (s. 1985), ranskalais-tunisialainen jalkapalloilija
**Matilde Camus (1919–2012), espanjalainen runoilija
**Renaud Camus (s. 1946), ranskalainen kirjailija.
Juhani Hakalahti

**Juhani Hakalahti** (24. toukokuuta 1934 Raahe – 18. kesäkuuta 2010 Oulu) oli suomalainen taidemaalari. Hän opiskeli Suomen Taideakatemian koulussa vuosina 1956–1959 opettajaan muun muassa Sam Vanni, jolla oli merkittävä vaikutus Hakalahden taiteeseen. Hakalahti debytoi taiteilijana Helsingissä vuonna 1958. Hän toimi 1960-luvulla kuvaamataidon opettajana ja vapaana taiteilijana vuodesta 1970. Hakalahti oli Taidemaalariliiton jäsen.

Monia tyylisuuntia taiteilijan uransa aikana läpikäynyt Hakalahti tuli tunnetuksi ensisijaisesti kubistina. Elina Vierun mukaan Hakalahden mittavaa uraa kubismin parissa voidaankin pitää melko ainutkertaisena suomalaisessa nykytaiteessa. Hakalahdelle tyypillistä oli abstraktien ja realistisien muotojen yhdisteleminen maalauksissaan. Innoituksen lähteinä toimivat luonnonaiheet, rauhanaate ja musiikki.

Hakalahti teki elämäntyönsä Oulussa ja lukeutui Oulun taiteilijaseuran perustajajäseniin. Hänelle myönnettiin Oulun kaupungin tunnustuspalkinto vuonna 1984.

Hakalahti kuoli vaikeaan sairauteen Oulussa 18. kesäkuuta 2010.

## Lähteet

## Kirjallisuutta
*

## Aiheesta muualla
*
*Juhani Hakalahden Sinfonia sommittelulle Oulun taidemuseossa, Oulun taidemuseo, 30.5.2011.
*Juhani Hakalahti - Sinfonia sommittelulle 18.06.2011 - 31.12.2011, Oulun taidemuseo. (Sisältää kuvia teoksista)
Ami Arvola (albumi)

**Ami Arvola** on suomalaisen Ami Arvolan studioalbumi vuodelta 1977.

## Kappaleet
;A-puoli
#
#
#
#
#
#

;B-puoli
#
#
#
#
#
#
Nuoliaistokot

**Nuoliaistokot** (Rhyacichthyidae) on tokkokalojen lahkoon (Gobiiformes) kuuluva kalaheimo. Nuoliaistokot ovat asialaisia makean veden kaloja.

## Lajit ja anatomia
Nuoliaistokkojen heimoon luetaan kaksi sukua ja yhteensä kolme lajia: nuoliaistokko (*Rhyacichthys aspro*), *[[Rhyacichthys guilberti]]* sekä *[[Protogobius attiti]]*. Nuoliaistokot kasvavat korkeintaan 32&nbsp;cm:n pituisiksi. Kalojen pää on litteä ja suu on pään alapuolella. Pään alapuolella on myös vatsaevistä muodostunut imulevy. Selkäeviä on kaksi ja rintaevät ovat kookkaat. Muista tokkokalojen alalahkon heimoista poiketen nuoliaistokoilla kylkiviiva on täysin kehittynyt.

## Levinneisyys
Nuoliaistokkoja tavataan Aasiasta Malaijien saaristosta, Salomonsaarilta ja Kiinasta. Ne elävät nopeasti virtaavissa joissa ja puroissa. Pään alla oleva imulevy on sopeutuma alustaan kiinnittymiseen nopeasti virtaavissa vesissä.

## Lähteet
Matti Asla

**Matti Juhani Julkunen** (9. joulukuuta 1947 Kaavi – 22. tammikuuta 2003 Lahti) oli suomalainen orkesterimuusikko ja laulaja, joka teki Scandia-levymerkille kaksi albumia.

Soiteltuaan vuosina 1961–1965 muun muassa kouluhipoissa rumpuja mikkeliläisessä rautalankabändissä, jonka ohjelmisto koostui The Shadowsin ja The Soundsin kappaleista sekä bändin omista sovituksista tutuista ralleista Saku Sammakosta Hava Nagilaan, Julkunen aloitti laulamisen vuonna 1965 laulaen paikallisten orkesterien solistina. Hän oli alkuun tunnettu Ylä-Savossa ja Mikkelissä laulaen muun muassa Erkki Viljakaisen yhtyeessä.  Päästyään armeijasta Julkunen kierteli ympäri Suomea pääasiassa Pohjois-Suomessa pitäen pääpaikkanaan Kajaania, jonne Julkunen muutti vuonna 1966, ja jossa toimi Freelancerina vajaan vuoden. Tällöin Julkunen lauloi myös pitkään Ruotsissa Göteborgissa useissa paikoissa. Sen jälkeen Julkunen siirtyi helsinkiläisen orkesterin leipiin ravintolamuusikkona ja huolehti laulun ohella myös rummuista, ja muutti sitten avion myötä Iisalmeen paikallisen orkesterin solistiksi. Julkusen mukaan eräs hänen managereistaan keksi hänelle taiteilijanimen *Matti Asla* nimestä *Aslak*, josta kirjain *k* jätettiin pois.

Iisalmesta Julkunen muutti 1970-luvun alussa Lahteen päästen opiskelemaan Lahden musiikkiopistoon. Lahdessa Julkunen esiintyi pääsolistina ja rumpalina ravintolayhtyeessä *Viikari-trio*, jonka muut jäsenet olivat lahtelaiset Matti Leskinen ja Pertti Korhonen. Julkunen muutti perheineen Lahdesta 1972 Hollolaan ja takaisin 1974 Lahteen jatkaen edelleen esiintymisiä. Julkunen esiintyi vielä ainakin vuonna 1995 Lahdessa ravintola Syvärissä kokoonpanolla *Matti Asla & Veksi*.   

## Diskografia
* *Matti Asla* (Scandia, 1977)
* *Ensimmäinen* (Scandia, 1981)

## Lähteet

## Aiheesta muualla
*
Päreet palaa!

**Päreet palaa!** (*The Prisoner of Second Avenue*) on vuonna 1975 ensi-iltansa saanut musta komedia. Työpaikkansa menettävästä newyorkilaisesta mainosmiehestä kertovan elokuvan pääosissa ovat Jack Lemmon, Anne Bancroft ja Gene Saks. Elokuvan on ohjannut Melvin Frank ja käsikirjoittanut oman näytelmänsä pohjalta Neil Simon.

## Juoni
Madison Avenuen mainosmies Mel rähjää ja oireilee kotona, muttei uskalla kertoa vaimolleen Ednalle saaneensa potkut. Kaiken kukkuraksi New Yorkissa on kauhea hellekesä, naapurit meluavat ja varkaat tyhjentävät pariskunnan kerrostaloasunnosta kaiken vähänkin arvokkaan. Viittäkymmentä lähestyvä Mel ei löydä uutta työtä, mutta pitkään kotirouvana ollut Edna saa yllättävän helposti hänelle ennestään tutun kuvaussihteerin paikan. Vaimon töihin meno vain pahentaa Melin oireita, ja hän alkaa vaikuttaa jo vakavasti sekopäiseltä. Melin sukulaiset haluavat auttaa, kunnes kuulevat miten paljon psykiatrilla käynti maksaa. Myös vaimo alkaa saada työstressin oireita, ja hänkin saa yllättäen potkut jolloin pariskunnan roolit kääntyvät ja mies alkaa ottaa vastuuta kaikille rähjäävästä vaimostaan.

## Tuotanto
Elokuvan näytelmäversiota esitettiin Broadwaylla vuosina 1971–1973, näyttelijöinä Peter Falk, Lee Grant ja Vincent Gardenia. Tampereen Teatteri esitti näytelmän suomenkielistä ja suomalaista sovitusta nimellä *Kyllä tästä selvitään* kevätkaudella 2010.

Pienen roolin taskuvarkaana tekee nuori Sylvester Stallone. Elokuvan puvustuksen on suunnitellut sittemmin ohjaajana tunnettu Joel Schumacher.

Melille potkut antaneen mainostoimiston nimi hissin yläpuolella on Durston, Thurston & Osborne, joka ilmeisesti parodioi BBDO-mainostoimiston alkuperäistä nimeä Batten Barton Durstine & Osborn.

## Arvioita
*Helsingin Sanomien* Paula Talaskivi kirjoitti ensi-ilta-arviossaan 1975, ettei Simonin irvailu New Yorkin tuskastuttavuuksista toimi eikä hauskuta, eikä sairaus ole hänestä muutenkaan mikään komedian aihe. Saman lehden Mikael Fränti luonnehti elokuvaa sen tv-esityksen alla 1988 näyttelijöiden elokuvaksi ja vakavaksi komediaksi, jossa on sairauskertomuksen piirteitä. ”Jack Lemmonin ja Anne Bancroftin välinen sanailu toimii, ja näytelmällisyydestä huolimatta kerrontaan on saatu ajoittain jopa ilmavuutta.” *[[Video-opas|Video-oppaassa]]* vuodelta 1994 Sam Inkinen piti elokuvaa aidosti hauskana vanhahtavana komediana ja antoi sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
*